
Z A P I S N I K

31. sjednice Vijeća Mjesnog odbora Resnik, 
održane 31. listopada 2023., u prostorijama mjesne samouprave MO Resnik, s početkom u 18.00 sati

	NAZOČNI ČLANOVI VIJEĆA:
1. Dominik Žibrat
2. Vesna Humić
3. Gordan Ribić
4. Branka Genzić-Horvat
5. Ivana Holjevac

Predsjedava Dominik Žibrat, predsjednik Vijeća.

Zapisnik vodi: Dominik Žibrat, predsjednik Vijeća Mjesnog odbora Resnik

Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 31. sjednicu Vijeća Mjesnog odbora.

Prije utvrđivanja dnevnog reda, predsjednik Vijeća Dominik Žibrat, otvara raspravu o zapisniku s 30. sjednice Vijeća Mjesnog odbora Resnik. 
S obzirom da nema primjedbi Vijeće jednoglasno usvaja zapisnik s 30. sjednice. 
  Na prijedlog predsjednika Vijeće jednoglasno utvrđuje

D N E V N I     R  E D

1. Aktualna komunalna problematika. 
1. Razno: izvješća, pitanja i  prijedlozi.


Ad 1.) Aktualna komunalna problematika.

Predsjednik Vijeća Dominik Žibrat spominje da bi trebalo iscrtavanje novog pješačkog prijelaza na adresi I. Resnik kod kbr. 137 (kod Palić Inžinjeringa) sa postavom popratnih znakova.
Otvara raspravu.
Nakon kratke rasprave Vijeće jednoglasno donosi sljedeći

Z a k l j u č a k  
o iscrtavanju novog pješačkog prijelaza u ulici I. Resnik kod kbr. 137

Vijeće Mjesnog odbora Resnik predlaže Vijeću Gradske četvrti Peščenica-Žitnjak da od nadležnih službi zatraži stručni očevid i u okviru svoje nadležnosti pokrene postupak:

· iscrtavanja novog pješačkog prijelaza u ulici I. Resnik kod kbr. 137
· ovaj zaključak dostavlja se Vijeću Gradske četvrti na postupanje.
Predsjednik Vijeća Dominik Žibrat ukazuje na problem odvodnje na području I. Resnika sve do crkve. Napominje da se prilikom jakih kiša diže voda i ljudima izbijaju šahtovi te poplavljuju podrumi. Navodi da se to do sada nije događalo i da bi trebalo očistiti slivnike. 
Otvara raspravu.
Nakon kratke rasprave Vijeće jednoglasno donosi sljedeći

Z a k l j u č a k  
[bookmark: _GoBack]o sanaciji odvodnje u ulici I. Resnik

Vijeće Mjesnog odbora Resnik predlaže Vijeću Gradske četvrti Peščenica-Žitnjak da od nadležnih službi zatraži stručni očevid i u okviru svoje nadležnosti pokrene postupak:

· sanacije odvodnje na cijelom području ulice I. Resnik sve do crkve (prilikom jakih kiša izbija kanalizacija)
· ovaj zaključak dostavlja se Vijeću Gradske četvrti na postupanje.
Vijećnici Vijeća Mjesnog odbora Resnik podnose prigovor na rad drobilice građevinskog otpada koja je počela raditi a nije završena te uvjeti rada nisu po propisima, te se prašina širi svuda naokolo.

Ad 2.) Razno: izvješća, pitanja i prijedlozi.

Predsjednik Vijeća Dominik Žibrat, izvještava nazočne vijećnike s radom između dviju sjednica te odgovorima koja su zaprimili na zaključke Vijeća. Napominje da su sve dobili u izvještajima.  
Budući da više nije bilo pitanja, niti prijedloga, predsjednik Vijeća Mjesnog odbora Resnik završava sjednicu.
Dovršeno u 19.00 sati.


KLASA: 024-08/23-03/2152
URBROJ: 251-13-11-11/006-23-3
Zagreb, 31. listopada 2023.


Zapisnik sastavio:

Dominik Žibrat



Predsjednik Vijeća Mjesnog odbora
Resnik          Dominik Žibrat

